
GURE TXOKO ETA ZELAI ARIZTIKO TXIKI-TXOKOKO ERABILTZAILEEN ESKUBIDEAK ETA BETEBEHARRAK

Zumarraga-Urretxuko Txiki-txokoa gure haurrek kalitatezko aisialdiaz gozatu dezaten haurraren garapen integralean laguntzea du helburu, gurasoen arteko harremanak sustatzearekin batera.

Guztion artean zaindu behar dugu guraso, arduradun eta haurren arteko bizikidetza. Horregatik, ezinbestekoa da partaide guztiok ondoren azaltzen diren arauak errespetatzea.

NORENTZAT DA ZERBITZUA? : espazio hau 0-3 urte bitarteko haur eta beraien guraso, tutore edo zaintzaileen erabilerarako izango da. 

*ZEIN EGUN ETA ORDUTAN? Urriaren 2tik ekainaren 7ra (biak barne).

Gure Txoko egoitzako txiki txokoa. (*) Larunbat eta igande goizetan, gurasoen ardura irekitzea. Azarotik aurrera, larunbat arratsaldetan ere bai.

Ostiraletan 17:00 -20:00 BLESK enpresaren zaintza.
Larunbat 9:00*-13:30 eta 17:00*-20:00 (Urriko arratsaldeak, BLESK zaintza)
Igandetan  9:00*-13:30 eta 17:00 -19:45 BLESK.

	Zelai Ariztiko Txiki-txokoan ez da zainketa zerbitzurik izango. Gurasoek aldagela barne geletatik hartu behar dute behar duten materiala, eta joan aurretik aretoa aurkitu bezala geratzen dela ziurtatu beharko dira.

Asteartea: 	09:45-13:00
Osteguna:	09:45-13:00
Ostirala: 	09:45-13:00

ERABILTZAILEEN ESKUBIDEAK: 

1. 0-3 urte bitarte edozein haur eta familia-hezitzailek erabili ahalko dute. 
2. Zerbitzuan zehazten den egutegia eta ordutegian baliatu ahalko da Txiki-txokoa (ikus 1 orrialdeko ordutegia eta egutegia). Udalaren beharrak direla-eta, gerta daitezkeen salbuespenak aurrez -15 egun- ohartaraziko dira Txiki txoko tabloian eta nondaudehaurrak@gmail.com helbidera bidalita.. 
3. Zerbitzua, materiala eta espazioa hobetzeko iradokizunak egiteko aukera egongo da honako helbidean: nondaudehaurrak@gmail.com. 
4. Adineko edonork du arreta deitzeko ahalmena, arauak betetzen ari ez badira.
5. Familiek jostailu txikiak ekar ditzakete, betiere gainerako erabiltzaileei arazoak eragingo ez dizkienak; eta, ondoren, etxera eramango dituzte.

ERABILTZAILEEN BETEBEHARRAK: 

· Zerbitzua baliatu ahal izateko familiak izena emanda izan behar du izen-emate orri hau betez.
· Arratsaldetan, langile bat egongo da eta bera arduratuko da: izen-emate orriak eskaini eta jasotzeaz, espazioa irekitzen, ixten, kalefazioa jartzen, aforo egokia eta espazioaren txukuntasuna bermatzen, eta jarrera desegokiren bat balitz, neurriak hartzeaz, besteak beste. Goizetan, gurasoak eurak moldatu beharko dira araudia errespetatzeko, arazo larririk balitz udaltzainetara deituz 943729170.
· Haurrak beti heldu baten zaintzapean egongo dira: ez dira haurraren ardura duen heldurik gabe Txiki-txokoan geratuko. 
· Sartzeko, bai haur bai helduek zapatak erantzi beharko dituzte.
· Haur txokoan ezin da jan (bularra eman, bai).
· Ezin da pasilloetan korrika ibili. 
· Igogailuan haurrak beti heldu baten zaintzapean egon beharko dira. 
· Komunean haur oihalak aldatzeko aldagailua dago. Oihal zikinak eta pardelak dagokion ontzira botako dira.
· Leihoak txikientzako babestuta daude, hala ere helduaren laguntza eskatzen da edozein arazo ekiditeko. 
· Haurren karritoak gelatik kanpo jarriko dira pasilloa libre utziz.
· Gure Txokoko aforoa (30 lagun) errespetatu beharko da, eta betez gero, lehenik helduak aterako dira (haurra heldu bakarrekin geratuz). Hala ere aforoa betea badago, sarrera-antzinatasunaren arabera ateratzen joan beharko zarete abisua jasotzetik, gehienez, 15 minutuko tartean.
· Haur eta familien ardura izango da espazioa txukun mantentzea eta bertako materiala zaintzea, ekipamenduaren erabilera egokia eginez. 
· Materiala eta lagunak errespetatuko ditugu.
· Umeen aurrean, mugikorren erabilera ahalik eta txikiena izango da.
· Denon artean euskararen erabilera sustatzen saiatuko gara.
· Espazio lasai eta atsegin bat izan dadin saiatuko gara. 
· Ez da inolako diskriminaziorik onartuko: sexu, arraza, erlijio, hizkuntza…
· Erabiltzaile modura orri hau betetzeak, arautegia onartzea eta errespetatzea dakar. 

Guraso-tutore-hezitzailearen izen-abizenak:…………………………………………………………….
Herria:………………………………………………… Telefonoa: …………………………………………………..
Helbide elektronikoa:…………………………………………………………………………………………………
Komunikaziorako hizkuntza: euskara |_| / gaztelera  |_|

*Eskubide eta betebeharrak irakurri eta onartzen ditut:		Sinadura


*Edozein unetan baimena atzera bota, tratamenduaren aurka jo, datuak kontsultatu, zuzendu edo ezabatzeko eskubidea duzu, horretarako posta elektroniko bat bidali helbide honetara dbo@zumarraga.eus

